पाएं अपने शहर की ताज़ा ख़बरें और फ्री ई-पेपरडाउनलोड करें
शिक्षा विभाग के ऐसे शिक्षक जो 15 दिन से नाकों पर जांच में ड्यूटी दे रहे थे। शिक्षा विभाग ने उनकी जगह अन्य शिक्षकों की ड्यूटी लगा दी है। अब इसी हिसाब से शिक्षा विभाग ड्यूटी बदलेगा और 15 दिन के रोटेशन के आधार पर दूसरे शिक्षकों की ड्यूटी लगाई जाएगी।
कोरोना संक्रमण काल में 100 से ज्यादा शिक्षक कोरोना में अपनी ड्यूटी दे रहे हैं। ये शिक्षक चेक पोस्ट, कंट्रोल रूम और सर्वे में ड्यूटी दे रहे हैं। इसमें से 42 शिक्षक नाकों पर ड्यूटी दे रहे हैं। शेष अन्य शिक्षक कंट्रोल रूम, सर्वे का काम संभाल रहे हैं।
चेक पोस्ट पर 15 दिन से ड्यूटी कर रहे शिक्षकों को हटाकर नए शिक्षकों की ड्यूटी लगा दी है। शनिवार से इन शिक्षकों ने चेक पोस्ट पर काम करना भी शुरू कर दिया है। अब इसी आधार पर ड्यूटी लगाई जाएगी ताकि शिक्षकों को राहत मिल सके।
अर्जित अवकाश का लाभ भी मिलेगा
ऐसे शिक्षक जो ड्यूटी दे रहे हैं उन्हें अर्जित अवकाश का लाभ मिलेगा। यह वर्तमान अवकाश के अतिरिक्त मिलेगा। शिक्षक चाहेंगे तो ये अर्जित अवकाश बाद में कभी भी ले सकेंगे। वहीं चाहेंगे तो इसके एवज में उन्हें पेमेंट भी मिलेगा। स्कूलों में छुट्टी घोषित हो गई है। इसके बाद भी शिक्षकों की ड्यूटी कोरोना में लगाई गई है।
कोरोना योद्धा का लाभ मिलना कब होगा शुरू
इधर मप्र शिक्षक संघ द्वारा लगातार शिक्षकों को कोरोना योद्धा घोषित करने की मांग की जा रही है। संघ ने इसके लिए मुख्य शिवराजसिंह चौहान को भी पत्र लिखा है। इसमें उनसे मांग की है कि शिक्षक हर परिस्थितियों में कोरोना में ड्यूटी दे रहे हैं।
बावजूद उन्हें कोरोना योद्धा नहीं माना जा रहा है। इससे शिक्षकों को कोरोना योद्धा माना जाए और उनका बीमा भी कराया जाए ताकि उन्हें योजना का लाभ मिल सके। शिक्षक संघ ने बताया लगातार शिक्षकों की मौत हो रही है। बावजूद सरकार कोई एक्शन नहीं ले रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn